Morgenspraaksherr

De Morgenspraaksherr weer in de Stadt Bremen toeerst den Arzbischop sien Stadtvogt. He weer bi de Morgenspraken mit bi un keek to, datt allens oorntlich aflopen dö. De Morgenspraken weeren de Versammeln vun de Ämter (Zünfte), wo allerhand beslaten weeren kunn. As de Ämter to'n Deel achter de Upstänn gegen den Rat in dat 14. Johrhunnert steken harrn, hett de Ehrbar Stadt Bremen ehr Rat för jedet Amt eenen Morgenspraaksherrn insett. De scholl dorup kieken, dat bi de Morgenspraken nix verhannelt un beslaten wurr, wat de Ämter nah de Meenen vun den Rat nix angüng un den Rat siene Sake weer. Morgenspraaksherren geev dat in Bremen bit to de Revolution vun 1848.

Kategorie:Bremen
Kategorie:Gifft dat nich mehr
Kategorie:Historie
Kategorie:Politik
Kategorie:Sellschop